CELEX: 62010TN0088
Language: sl
Date: 2010-02-15 00:00:00
Title: Zadeva T-88/10: Tožba, vložena 15. februarja 2010 – Inter IKEA Systems proti UUNT – Meteor Controls (GLÄNSA)

1.5.2010   
            
            
               SL
            
            
               Uradni list Evropske unije
            
            
               C 113/59
            
         Tožba, vložena 15. februarja 2010 – Inter IKEA Systems proti UUNT – Meteor Controls (GLÄNSA)
   (Zadeva T-88/10)
   2010/C 113/91
   Jezik, v katerem je bila tožba vložena: angleščina
   
      Stranke
   
   
      Tožeča stranka: Inter IKEA Systems B.V. (Delft, Nizozemska) (zastopnik: J. Gulliksson, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Meteor Controls International Limited (Cookstown, Irska)
   
      Predloga tožeče stranke
   
   
               —
            
            
               Odločba drugega odbora za pritožbe Urada za usklajevanje na notranjem trgu (znamke in modeli) (UUNT) z dne 1. decembra 2009 v zadevi R 529/2009-2 naj se razveljavi; in
            
         
               —
            
            
               toženi stranki naj se naloži plačilo stroškov tega postopka in postopka pred njim.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „GLÄNSA“ za proizvode iz razreda 11
   
      Imetnik znamke ali znaka, navajanega v postopku z ugovorom: druga stranka pred odborom za pritožbe
   
      Znamka ali znak, navajan v postopku z ugovorom: registracija besedne znamke Skupnosti „GLANZ“ za proizvode iz razredov 6, 9 in 11
   
      Odločba oddelka za ugovore: zavrnitev prijave znamke v celoti
   
      Odločba odbora za pritožbe: zavrnitev pritožbe
   
      Navajani tožbeni razlog: kršitev člena 8(1)(b) Uredbe Sveta št. 207/2009, ker odbor za pritožbe ni opravil pravilne splošne presoje in primerjave zadevnih znamk, zaradi česar je nepravilno ugotovil, da sta si podobni in da zato obstaja verjetnost zmede.